Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, ehdotuksesta Euroopan parlamentin ja neuvoston direktiivi hyötylämmön tarpeeseen perustuvan sähkön ja lämmön yhteistuotannon edistämisestä sisämarkkinoilla ja direktiivin 92/42/ETY muuttamisesta komission ehdotusta muuttava EY:n perustamissopimuksen 250 (2) artiklan nojalla /* KOM/2004/0049 lopull. - COD 2002/0185 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, ehdotuksesta EUROOPAN PARLAMENTIN JA NEUVOSTON DIREKTIIVI hyötylämmön tarpeeseen perustuvan sähkön ja lämmön yhteistuotannon edistämisestä sisämarkkinoilla ja direktiivin 92/42/ETY muuttamisesta - KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2002/0185 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, ehdotuksesta EUROOPAN PARLAMENTIN JA NEUVOSTON DIREKTIIVI hyötylämmön tarpeeseen perustuvan sähkön ja lämmön yhteistuotannon edistämisestä sisämarkkinoilla ja direktiivin 92/42/ETY muuttamisesta 1. Johdanto Euroopan yhteisön perustamissopimuksen 251 artiklan 2 kohdan kolmannen alakohdan c alakohdan mukaan komissio antaa lausunnon Euroopan parlamentin toisessa käsittelyssä ehdottamista tarkistuksista. Seuraavassa on komission lausunto Euroopan parlamentin ehdottamista 20 tarkistuksesta. 2. Tausta - Komissio toimitti direktiiviehdotuksen (KOM(2002) 415 lopullinen [1] -2002/0185(COD)) Euroopan parlamentille ja neuvostolle 22. heinäkuuta 2002. [1] EYVL C 291 E, 26.11.2002, s. 182. - Euroopan Talous- ja sosiaalikomitea antoi ehdotuksesta myönteisen lausunnon 26. helmikuuta 2003 [2]. [2] EUVL C 95, 23.4.2003, s. 12. - Alueiden komitea antoi ehdotuksesta myönteisen lausunnon 9. huhtikuuta 2003 [3]. [3] EUVL C 244, 10.10.2003, s. 1. - Euroopan parlamentti antoi 13. toukokuuta 2003 ensimmäisessä käsittelyssä lausuntonsa, jossa se ehdotti tarkistuksia komission ehdotukseen. - Komissio antoi 23. heinäkuuta 2003 perustamissopimuksen 250 artiklan 2 kohdan mukaisesti muutetun ehdotuksen (KOM(2003)416 lopullinen), joka sisältää suuren osan parlamentin tarkistuksista joko kokonaisuudessaan tai osittain. - Neuvosto vahvisti yhteisen kannan 8. syyskuuta 2003 [4]. [4] EUVL C 258 E, 28.10.2003, s. 1. - Komissio antoi 19. syyskuuta 2003 perustamissopimuksen 251 artiklan 2 kohdan toisen alakohdan nojalla Euroopan parlamentille tiedonannon neuvoston yhteisestä kannasta. - Euroopan parlamentti antoi 18. joulukuuta 2003 toisessa käsittelyssä päätöslauselman, jossa yhteiseen kantaan tehdään 20 tarkistusta. 3. Ehdotuksen tarkoitus Komission ehdotus on vastaus Euroopan parlamentin ja neuvoston esittämiin toiveisiin sellaisten toimien toteuttamisesta, joilla edistetään sähkön ja lämmön yhteistuotantoa ja hyödynnetään sitä kautta suuri energiansäästöpotentiaali. Energiansäästöpotentiaalin hyödyntämisen avulla katsotaan voitavan parantaa merkittävästi EU:n energiahuollon varmuutta ja edistää Kiotossa tehtyjen EU:n sitoumusten täyttämistä. Edellä olevan mukaisesti komission ehdotuksen perustavoitteena on tehostaa yhteistuotantotekniikan käyttöä EU:n alueella ja varmistaa mahdollisuuksien mukaan, että alalla toteutetaan ainoastaan kustannustehokkaita, teknisesti toteuttamiskelpoisia ja ympäristöä mahdollisimman vähän kuormittavia toimenpiteitä. Tarkoituksena on, että ehdotuksen säännösten soveltaminen käytännössä jää jäsenvaltioiden vastuulle. Ehdotuksen pääkohdat ovat seuraavat: - yhteistuotannon yleinen määritelmä ja tehokkaan yhteistuotannon yleisten kriteerien määritelmä (laskemalla primäärienergian säästö) - jäsenvaltioiden velvoite analysoida kansalliset mahdollisuudet tehokkaaseen yhteistuotantoon - alkuperätakuujärjestelmä, joka antaa yhteistuotantoa hyödyntäville sähköntuottajille mahdollisuuden osoittaa, että sähkö on todella tuotettu yhteistuotannolla - säännökset, jotka koskevat jäsenvaltioissa käytettyjen yhteistuotannon erilaisten tukimekanismien soveltamisesta ja rinnakkaisuudesta saatujen kokemusten arviointia - säännökset, joilla vahvistetaan sähkön ja lämmön yhteistuotannon harjoittajien ja sähköverkon vuorovaikutusta koskevat periaatteet - säännökset, joiden mukaan jäsenvaltioiden on arvioitava nykyisiä hallinnollisia menettelyjä siltä kannalta, miten voitaisiin vähentää yhteistuotannon kehittämisen hallinnollisia esteitä. 4. Komission kanta Euroopan parlamentin tarkistuksiin Komissio teki toisessa käsittelyssä yhteiseen kantaan 20 tarkistusta, joista yksi koskee uuden johdanto-osan kappaleen lisäämistä. Komission hyväksyy kaikki Euroopan parlamentin ehdottamat 20 tarkistusta, koska ne vastaavat komission alkuperäisen ehdotuksen tavoitteita tai muodostavat hyväksyttävän kompromissin. 4.1 Tarkistus C1 koskee johdanto-osan 2 kappaletta, jossa käsitellään yhteyttä sähkön sisämarkkinoita koskevaan direktiiviin 2003/54/EY. Tarkistuksessa korostetaan sitä, että yhteistuotannon kehittäminen edistää kilpailua sähkön sisämarkkinoilla. Komissio hyväksyy tarkistuksen, koska se vastaa komission alkuperäisen ehdotuksen tavoitteita. 4.2 Tarkistus C2 on muutos yhteisen kannan johdanto-osan 3 kappaleeseen. Tarkistuksella selkeytetään sitä, että tuontiriippuvuus ja tuontienergian osuuden kasvu lisäävät energiansaannin keskeytymis- tai vaikeutumisriskiä. Komissio hyväksyy tarkistuksen, koska se vastaa komission alkuperäisen ehdotuksen tavoitteita. 4.3 Tarkistuksella C3 lisätään yhteiseen kantaan uusi johdanto-osan kappale (5 a). Tarkistuksessa viitataan Euroopan parlamentin 25. syyskuuta 2002 antamaan päätöslauselmaan, joka koskee komission tiedonantoa eurooppalaisen ilmastonmuutosohjelman ensimmäisen vaiheen toteuttamisesta. Komissio hyväksyy tarkistuksen, koska se vastaa komission alkuperäisen ehdotuksen tavoitteita. 4.4 Tarkistuksella C4 muutetaan yhteisen kannan johdanto-osan 14 kappale. Tarkistus koskee tavoitetta varmistaa yhteistuotannosta saatavan sähkön laskentatapojen yhdenmukaistaminen. Siinä mainitaan, että on tarpeen pystyä mukauttamaan laskentatavat tekniikan kehitykseen. Lisäksi siinä ehdotetaan, että laskenta voisi mikroyhteistuotantoyksiköiden osalta perustua varmentamismenettelyssä vahvistettuihin arvoihin. Komissio hyväksyy tarkistuksen, koska sen yhteydessä mainitaan laskentamenetelmien mukauttaminen tekniikan kehitykseen ja se perustuu suhteellisuusperiaatteeseen, mikä vastaa komission alkuperäisen ehdotuksen tavoitteita. 4.5 Tarkistus C5 koskee yhteisen kannan johdanto-osan 18 kappaletta, ja sillä parannetaan termin "yhteistuotantoyksikkö" ymmärrettävyyttä. Komissio hyväksyy tarkistuksen, koska se vastaa komission alkuperäisen ehdotuksen tavoitteita. 4.6 Tarkistuksella C6 muutetaan yhteisen kannan johdanto-osan 26 kappale. Tarkistuksessa korostetaan, että mikroyhteistuotantoyksiköiden pääsyä sähköverkkoon olisi helpotettava. Komissio hyväksyy tarkistuksen, koska se vastaa komission alkuperäisen ehdotuksen tavoitteita. 4.7 Tarkistuksella C7 muutetaan yhteisen kannan johdanto-osan 27 kappale. Tarkistus on tarpeellinen toimituksellinen muutos, jolla yhdenmukaistetaan ehdotusta ja otetaan huomioon mikroyhteistuotantoyksikköjen osalta tehdyt kompromissit. Komissio hyväksyy tarkistuksen, koska se vastaa komission alkuperäisen ehdotuksen tavoitteita. 4.8 Tarkistus C8 koskee yhteisen kannan 3 artiklan ensimmäisen kohdan i alakohtaa, ja siinä täsmennetään, että tehokkaalla yhteistuotannolla tarkoitetaan yhteistuotantoa, joka täyttää kaikki liitteessä III esitetyt vaatimukset. Komissio hyväksyy tarkistuksen, koska se vastaa komission alkuperäisen ehdotuksen tavoitteita. 4.9 Tarkistus C9 koskee yhteisen kannan 3 artiklan k kohtaa. Tarkistuksella muutetaan käsitteen "rakennusasteen" määritelmä. Tarkistus on linjassa tarkistuksen C18 kanssa, jossa komissio velvoitetaan laatimaan liitteen II täytäntöönpanoa koskevat suuntaviivat (yhteistuotannosta saadun sähkön laskeminen) komiteamenettelyä noudattaen. Tarkistus jättää riittävästi joustoa suuntaviivojen laatimiseen. Komissio voi hyväksyä tämän tarkistuksen, sillä se mahdollistaa teknisten suuntaviivojen laatimisen perustetussa komiteassa ja vastaa komission alkuperäisen ehdotuksen tavoitteita. 4.10 Tarkistuksella C10 lisätään yhteisen kannan 3 artiklaan uusi alakohta. Tarkistuksessa määritellään mikroyhteistuotantoyksiköt yksiköiksi, joiden kapasiteetti on alle 50 kWe. Komissio hyväksyy tarkistuksen, koska se vastaa komission alkuperäisen ehdotuksen tavoitteita. 4.11 Tarkistus C11 koskee yhteisen kannan 4 artiklan 1 kohtaa. Tarkistus on toimituksellinen muutos, joka selkeyttää sanamuotoa. Komissio hyväksyy tarkistuksen, koska se vastaa komission alkuperäisen ehdotuksen tavoitteita. 4.12 Tarkistus C12 koskee yhteisen kannan 6 artiklan 1 kohtaa. Tarkistuksessa korostetaan, että analyysiin, joka koskee kansallisia mahdollisuuksia soveltaa tehokasta yhteistuotantoa, olisi sisällytettävä myös tehokas mikroyhteistuotanto. Komissio hyväksyy tarkistuksen, koska se vastaa komission alkuperäisen ehdotuksen tavoitteita. 4.13 Tarkistuksella C13 muutetaan yhteisen kannan 8 artiklan 3 kohta. Tarkistuksessa korostetaan, että jäsenvaltioiden on erityisesti helpotettava mikroyhteistuotantoyksiköissä tuotettavan sähkön pääsyä verkkoon. Yhteisessä kannassa tämä mahdollisuus tarjotaan ainoastaan pienimuotoiselle yhteistuotannolle. Komissio hyväksyy tarkistuksen, koska se vastaa komission alkuperäisen ehdotuksen tavoitteita. 4.14 Tarkistuksella C14 lisätään 11 artiklaan kaksi uutta kohtaa (toinen ja kolmas kohta). Tarkistuksella lisättävässä uudessa toisessa kohdassa korostetaan, että komission on Euroopan parlamentille ja neuvostolle neljä vuotta direktiivin voimaan tulon jälkeen laatimassaan kertomuksessa arvioitava, missä suhteessa kansallisia mahdollisuuksia on hyödynnetty tai aiottu hyödyntää. Komission on tarvittaessa annettava lisäehdotuksia, joiden tavoitteena on ottaa käyttöön toimintasuunnitelma tehokkaan yhteistuotannon kehittämiseksi. Vastaavasti uudessa kolmannessa kohdassa velvoitetaan komissio arvioimaan vaihtoehtoisten laskentamenetelmien samanaikaisen soveltamisen vaikutusta ja tarvittaessa antamaan lisäehdotuksia, joilla pyritään yhdenmukaistamaan laskentamenetelmiä edelleen. Komissio hyväksyy tarkistuksen, koska se vastaa komission alkuperäisen ehdotuksen tavoitteita. 4.15 Tarkistuksella C15 lisätään yhteisen kannan 13 artiklaan uusi 2 a kohta. Tällä tarkistuksella valtuutetaan yhteisen kannan 14 artiklalla perustettu komitea tarkistamaan suuntaviivoja, joita käytetään rakennusasteen määrittämiseksi, ja mukauttamaan suuntaviivoja tekniikan kehitykseen. Komissio hyväksyy tarkistuksen, koska se mahdollistaa suuntaviivojen pitämisen ajan tasalla ja vastaa komission alkuperäisen ehdotuksen tavoitteita. 4.16 Tarkistus C16 koskee yhteisen kannan liitteen II ensimmäistä kohtaa. Tarkistuksella annetaan mikroyhteistuotantoyksiköille mahdollisuus käyttää laskelmissa varmentamismenettelyssä vahvistettuja arvoja. Tämä mahdollistaa mikroyhteistuotantoyksiköiden tuottaman sähkön laskemisen ilman, että jokaisessa laitoksessa olisi otettava käyttöön kallis mittausmenetelmä. Komissio voi hyväksyä tämän tarkistuksen, sillä se on suhteellisuusperiaatteen mukainen ja vastaa komission alkuperäisen ehdotuksen tavoitteita. 4.17 Tarkistus C17 koskee yhteisen kannan liitteen II toista kohtaa, ja sillä täsmennetään, että rakennusasteen oletusarvoja olisi käytettävä ainoastaan tilastollisiin tarkoituksiin. Komissio hyväksyy tarkistuksen, koska se vastaa komission alkuperäisen ehdotuksen tavoitteita. 4.18 Tarkistuksella C18 lisätään yhteisen kannan liitteeseen II uusi alakohta. Tarkistuksella velvoitetaan komissio laatimaan komiteamenettelyä käyttäen suuntaviivat liitteen II (yhteistuotannosta saatavan sähkön laskeminen) täytäntöönpanoa varten. Komissio voi hyväksyä tämän tarkistuksen, sillä se mahdollistaa teknisten suuntaviivojen laatimisen perustetussa komiteassa ja vastaa komission alkuperäisen ehdotuksen tavoitteita. 4.19 Tarkistus C19 koskee yhteisen kannan liitteessä III olevan a kohdan toista luetelmakohtaa. Tarkistuksen mukaan tehokkaaksi yhteistuotannoksi voidaan katsoa myös mikroyhteistuotantoyksiköiden tuotanto, jolla saadaan aikaan primäärienergian säästöjä. Komissio hyväksyy tarkistuksen, koska se vastaa komission alkuperäisen ehdotuksen tavoitteita. 4.20 Tarkistuksella C20 lisätään yhteisen kannan liitteeseen III uusi kohta. Tarkistuksella annetaan mikroyhteistuotantoyksiköille mahdollisuus käyttää laskelmissa varmentamismenettelyssä vahvistettuja arvoja. Tällöin mikroyhteistuotantoyksiköt voivat täyttää tehokkaan yhteistuotannon kriteerit ilman, että jokaisessa laitoksessa olisi otettava käyttöön kallis mittausmenetelmä. Komissio voi hyväksyä tämän tarkistuksen, sillä se on suhteellisuusperiaatteen mukainen ja vastaa komission alkuperäisen ehdotuksen tavoitteita. 5. Päätelmä Komissio muuttaa Euroopan yhteisön perustamissopimuksen 250 artiklan 2 kohdan mukaisesti ehdotustaan edellä esitetyllä tavalla.